ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีน(ฉบับที่ ๓)พ.ศ. ๒๕๕๘ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้ากระเบื้องปูพื้นและทางเดิน กระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ ลงวันที่ ๒๗ พฤษภาคม พ.ศ. ๒๕๕๔ ให้เรียกเก็บอากรตอบโต้การทุ่มตลาดในการนำเข้าสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีนนั้นเนื่องจาก Wonderful Ceramics Industrial Park (Dongguan) ซึ่งเป็นผู้ผลิตสินค้าที่ถูกเรียกเก็บอากรตอบโต้การทุ่มตลาดในอัตราร้อยละ๔.๕๘ ของราคา ซี ไอ เอฟ ตามประกาศดังกล่าวได้แจ้งต่อกรมการค้าต่างประเทศว่าขอเปลี่ยนชื่อภาษาอังกฤษของบริษัทในบัญชีท้ายประกาศฯ เป็น DongGuan City Wonderful Ceramics Industrial Park Co., Ltd. โดยไม่ได้มีการเปลี่ยนชื่อบริษัทที่เป็นภาษาจีนซึ่งคณะกรรมการพิจารณาการทุ่มตลาดและการอุดหนุน ได้พิจารณาและมีมติเมื่อวันที่ ๘มกราคม พ.ศ. ๒๕๕๘ ว่า DongGuan City Wonderful Ceramics Industrial Park Co., Ltd. เป็นนิติบุคคลเดียวกันกับWonderful Ceramics Industrial Park (Dongguan) จึงเห็นควรให้DongGuan City Wonderful Ceramics Industrial Park Co., Ltd. ใช้อัตราอากรตอบโต้การทุ่มตลาดในอัตราร้อยละ๔.๕๘ ของราคา ซี ไอ เอฟอาศัยอำนาจตามความในมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีน(ฉบับที่ ๓) พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในลำดับที่ ๔๗ของบัญชีท้ายประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ ลงวันที่ ๒๗ พฤษภาคม พ.ศ. ๒๕๕๔ และให้ใช้ความต่อไปนี้แทน ๔๗. DongGuan City Wonderful Ceramics Industrial Park Co., Ltd.ประกาศณ วันที่ ๒๒ มกราคม พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๒ กุมภาพันธ์๒๕๕๘วิศนี/ผู้ตรวจ๙ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔ ง/หน้า ๑๗/๓๐ มกราคม ๒๕๕๘